b'\n_START_ARTICLE_\nElio de Angelis\n_START_SECTION_\nNesre\xc4\x8da in smrt\n_START_PARAGRAPH_\nMed testiranji na Paul Ricardu se je z de Angelisovega Brabhama BT55 odlomilo zadnje krilce, zaradi \xc4\x8desar je dirkalnik ostal brez pritiska k tlom pri visoki hitrosti. Brabham je zletel s steze in se prevrnil \xc4\x8dez ograjo ter zagorel. Tr\xc4\x8denje ni pustilo posledic, saj je imel de Angelis zlomljeno le klju\xc4\x8dnico, a te\xc5\xbeava je bila v tem, da se Italijan ni mogel sam re\xc5\xa1iti iz gore\xc4\x8dega dirkalnika zaradi pomanjkanja funkcionarjev ob progi. Helikopter je de Angelisa v bolni\xc5\xa1nico odpeljal \xc5\xa1ele pol ure po nesre\xc4\x8di, kjer je Italijan po 29 urah umrl zaradi vdihavanja dima. Nesre\xc4\x8da je pripeljala do tega, da so se vodilni pri FIA odlo\xc4\x8dili za hitre in radikalne spremembe pravil v mesecih po nesre\xc4\x8di, kar je v nekaj letih pripeljalo do konca prve turbo dobe F1.'